รบกวนสอบถามหน่อยครับ บางครั้งอยู่ๆเกิดอาการหายใจไม่ค่อยออก คอแห้ง แล้วผมชอบตกใจกังวลแล้วใจผมเต้นเร็วกลัวไปหมดเลยครับ
สวัสดีค่ะ อาการใจสั่นร่วมกับหายใจไม่ออก อาจเกิดได้จาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยในที่นี้ฟังคล้ายกับมีสาเหตุทางอารมณ์เช่นเกิดเวลาตื่นเต้นตกใจ แต่ควรไปพบแพทย์เพื่อตรวจดูว่าไม่มีสาเหตุทางกายก่อนค่ะ ถ้าเป็นสาเหตุจากความวิตกกังวล แพทย์อาจจ่ายยาคลายกังวลเพื่อบรรเทาอาการและอาจทำจิตบำบัดในผู้ป่วยบางรายการดูแลเบื้องต้น การฝึกลมหายใจและการปรับทัศนคติต่อการใช้ รู้จักควบคุมอารมณ์ที่ตกใจและกังวล เมื่อมีอาการดังกล่าวให้ตั้งสติพุ่งความสนใจไปที่เรื่องที่ทำให้ผ่อนคลาย เช่นสถานที่ที่ชอบไป อาหารที่ชอบกิน เป็นต้น